**Проекто – договор**

**Д О Г О В О Р**

**№...........**

Днес на ..................201..г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. д-р Славчо Томов, д.м.н.,** с Финансов директор Ибрахим Потурлиев от една страна, наречен **ВЪЗЛОЖИТЕЛ /КУПУВАЧ/**

и

…………………………………………………………………….. със седалище и адрес на управление:..........................................................., ЕИК/БУЛСТАТ: ...............................; представляван от .........................., определен за изпълнител след проведена открита процедура за възлагане на обществена поръчка № ..............................................., от друга страна, наречен **ИЗПЪЛНИТЕЛ /ПРОДАВАЧ/**,

на основание чл. 112 и сл. от ЗОП, в вр. с чл. 68 и сл. от ППЗОП и Решение № ……….. за определяне на изпълнител, се сключи настоящият договор за следното:

**ОСНОВНИ ПОНЯТИЯ:**

За целите на настоящия договор страните се договориха посочените по-долу термини и съкращения да имат следното значение:

**„Договор”** - настоящият договор и приложенията към него;

**КЕВР** –Комисия за енергийно и водно регулиране;

**„Място на доставка”** - всяко гранично присъединение на ел. техническите съоръжения на Купувача към електропреносната/електроразпределителната система;

**„Обществен доставчик на електрическа енергия”** – търговец, който осигурява снабдяването с електрическа енергия на обществените снабдители и на потребители, присъединени към преносната мрежа;

**„Оператор на електропреносна мрежа” /ОЕМ/** - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката;

**„Пазар на балансираща енергия”** - организирана търговия с електрическа енергия за целите на поддържане на баланса между производство и потребление в електроенергийната система;

**„Правила за достъп”** – Правила за условията и реда за достъп до електропреносната и електроразпределителните мрежи, приети от КЕВР на основание чл. 24, ал. 2 от ЗЕ;

**„Правила за измерване”** **/ПИКЕЕ/** - Правила за измерване на количеството електрическа енергия, приети на основание чл. 83, т.6 от ЗЕ;

**„Правила за търговия”** **/ПТЕЕ/** – Правила за търговия с електрическа енергия, приети от КЕВР на основание чл. 91, ал. 2 от ЗЕ;

**ПРЕДМЕТ НА ДОГОВОРА**

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да доставя нетни количества активна електрическа енергия, съгласно посоченото в Техническото предложение /Приложение 1/ до обекти на ВЪЗЛОЖИТЕЛЯ по цена, в размера и при условията, уговорени по-долу в настоящия Договор и съгласно приложенията към него.

(2) В предмета на договора се включва и осъществяване от ИЗПЪЛНИТЕЛЯ на всички задължения на координатор на балансираща група при условията на този договор, съгласно изискванията на ВЪЗЛОЖИТЕЛЯ и техническото предложение /Приложение 1/ и ценова оферта на ИЗПЪЛНИТЕЛЯ.

(3) От датата на договора ВЪЗЛОЖИТЕЛЯТ става член на балансиращата група на ИЗПЪЛНИТЕЛЯ, а ИЗПЪЛНИТЕЛЯТ се задължава да регистрира ВЪЗЛОЖИТЕЛЯ като участник в групата - непряк член, съгласно Правилата за търговия с електрическа енергия (ПTEE). В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група.

(4) Договорените количества се известяват на ОЕМ под формата на дневни графици за доставка, в които са отразени почасовите количества, които ИЗПЪЛНИТЕЛЯТ доставя и продава на ВЪЗЛОЖИТЕЛЯ по силата и при условията на настоящия договор.

(5) По отношение на планирането и договарянето на конкретни количества нетна активна електрическа енергия се прилагат ПТЕЕ. Съответните действия по планирането и договорянето се извършват от ИЗПЪЛНИТЕЛЯ, в качеството му на координатор на стандартната балансираща група.

(6)Доставката на количества нетна активна електрическа енергия за новопридобити по време на действието на договора обекти/партиди се осъществява, както следва: 1. Възлагането на допълнителна доставка при новопридобите обекти/партиди се счита за упражнено, след изрична писмена заявка от страна на ВЪЗЛОЖИТЕЛЯ до ИЗПЪЛНИТЕЛЯ; 2. Заявката съдържа цялата налична информация при ВЪЗЛОЖИТЕЛЯ, необходима на ИЗПЪЛНИТЕЛЯ за включването на новата партида в пазара на балансираща енергия; 3. Доставката на допълнителните количества следва да се извърши до изтичане на срока по чл. 3, ал. 1 от договора; 4. За допълнително заявената доставка са приложими всички останали условия от настоящия договор.

(7) При отчисляване на обекти/партиди през срока на действие на този договор, ВЪЗЛОЖИТЕЛЯТ уведомява писмено ИЗПЪЛНИТЕЛЯ.

**ЦЕНА И НАЧИН НА ПЛАЩАНЕ**

Чл. 2 (1) Цената за доставка на един кWh нетна активна електрическа енергия ниско напрежение е: ……………………………(………………..) лева, без ДДС, съгласно ценовото предложение на ИЗПЪЛНИТЕЛЯ. В тази цена се включват цената за доставка на нетна активна електрическа енергия, разходите за балансиране и прогнозиране на потреблението, администриране на часовите графици за потребление и обмен на информация, както и разходите по всички други дейности, свързани с участието на Възложителя на свободния пазар на електрическа енергия. В тази цена не се включват акциз, цена за задължения към обществото и дължим ДДС, както и утвърдени от КЕВР цени за пренос и достъп по електропреносната мрежа, за достъп до и пренос по електроразпределителната мрежа и други дължими преки и косвени данъци, определени от компетентни органи.

(2) ВЪЗЛОЖИТЕЛЯТ не заплаща на ИЗПЪЛНИТЕЛЯ такса за участие в балансиращата група.

(3) ВЪЗЛОЖИТЕЛЯТ не заплаща допълнително суми за излишък и недостиг.

(4) Цената по ал. 1 е крайна и не подлежи на промяна за срока на действие на договора, освен в случаите, предвидени в ЗОП.

(5)Прогнозната стойност на договора е в размер на …………….….. лв. без включен ДДС, като същата е изчислена на база на прогнозните количества електроенергия, посочени в Техническата спецификация, и единичната цена от Ценовото предложение.

(6)Окончателната стойност на договора се формира на базата на направените през времето на действие на договора доставки на нетна активна електрическа енергия.

(7) Плащането на доставената и изразходвана нетна активна електрическа енергия, отчетена по измервателните уреди на обектите, се извършва в лева, на единична цена, съгласно посоченото в ал. 1, с начислени ДДС, цена за задължения към обществото и акциз, както и всички други регулируеми от КЕБР цени и нормативно определени мрежови услуги с подробна разбивка (които се отбелязват по отделно), в срок до 30 (тридесет) календарни дни, считано от датата на представяне на данъчна фактура – оригинал. Плащането по договора се осъществява съобразно система за разплащане СЕБРА и в изпълнение на Решение на МС № 593/20.07.2016 г.

(5) ВЪЗЛОЖИТЕЛЯТ извършва плащанията в левове, по банков път, по следната сметка на ИЗПЪЛНИТЕЛЯ:

IBAN: ……………………………………

BIC: ……………….

Банка: …………….

**СРОК И МЯСТО НА ИЗПЪЛНЕНИЕ**

Чл. 3 (1)Срокът за изпълнение е 24 (двадесет и четири) месеца, считано от датата на регистриране на първия товаров график на ВЪЗЛОЖИТЕЛЯ в Енергийния системен оператор (ЕСО) ЕАД, за което ИЗПЪЛНИТЕЛЯТ изпраща писмено уведомление до Възложителя, като действието му се продължава до определянето на ИЗПЪЛНИТЕЛ през 2019/2020 г. по реда на ЗОП, ако нито една от страните, в едномесечен срок преди изтичането му не изпрати писмено предизвестие.

(2) Мястото на доставка на нетната електрическа енергия е границата на собственост на обектите на Възложителя - Ректорат 1, Ректорат 2, Факултет по „Фармация“, Спортна зала и УЕЦЕХ (ул. „Кл. Охридски” 1); Студентски стол (ул. „Кл. Охридски” 22); Студентско общежитие “СО-1” (ул. “Сергей Румянцев”№31); Студентско общежитие “СО-2” (ж.к. “Дружба); Учебен корпус и помещения на МУ-Плевен в база “Проф. М. Ганчев”(ул. „Ген. Вл. Вазов” 91), изнесен учебен център “Среброструй”(местност Бохотска гора-Плевен) и помещение на ул. „Хр. Ботев“ 74, вх. „А“, магазин „1“.

**Права и задължения на ИЗПЪЛНИТЕЛЯ**

Чл. 4 (1) ИЗПЪЛНИТЕЛЯТима право:

т. 1. Да получи уговорената цена за доставеното количество електрическа енергия при условията и в сроковете, посочени в настоящия договор;

т. 2. Да иска от ВЪЗЛОЖИТЕЛЯнеобходимото съдействие за осъществяване на дейностите по договора, включително предоставяне на нужната информация и документи за изпълнение на договора;

т. 3. Да демонтира собствените си измервателни устройства след изтичане срока на настоящият договор.

(2) ИЗПЪЛНИТЕЛЯТе длъжен:

т. 1. Да доставя на ВЪЗЛОЖИТЕЛЯ необходимите количества електрическата енергия, при спазване изискванията на Закона за енергетиката, ПТЕЕ, Правилата за измерване на количеството на електрическа енергия (ПИКЕЕ) и всички приложими нормативни разпоредби;

т. 2. Да извършва доставката на енергия с необходимото качество в мястото на доставка по чл. 3, ал. 2 за денонощие, месец и за целия срок на договора;

т. 3. Да уведоми писмено ВЪЗЛОЖИТЕЛЯ за датата на регистриране на първия товаров график на ВЪЗЛОЖИТЕЛЯ в Енергийния системен оператор (ЕСО) ЕАД;

т. 4. Да включи обектите на ВЪЗЛОЖИТЕЛЯ в стандартна балансираща група, без ВЪЗЛОЖИТЕЛЯ да заплаща такса за участие;

т. 5. Да извършва всички необходими действия, съгласно действащите ПТЕЕ, така че да осигури непрекъснатост на електроснабдяването при изпълнението на договора, както и така че да не бъде отстранен от пазара на балансираща енергия;

т. 6. ИЗПЪЛНИТЕЛЯТ се задължава да доставя електрическа енергия и в нови точки на достъп съобразно разкрити от ВЪЗЛОЖИТЕЛЯ нови абонати.

т. 7. В качеството на координатор на балансиращата група да осигурява прогнозиране на потреблението на обекта на ВЪЗЛОЖИТЕЛЯ и да извършва планиране и договаряне на конкретни количества нетна електрическа енергия, съгласно ПТЕЕ като: изготвя почасови дневни графици за доставка на електрическа енергия за обекта на Възложителя, като графиците следва да съобразяват очаквания часови товар; изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ; потвърждава от името на ВЪЗЛОЖИТЕЛЯ графиците за доставка в системата за администриране на пазара на оператора на електроенергийната система; осигурява отговорността по балансиране, като урежда отклоненията от заявените количества за всеки период на сетълмент в дневните графици за доставка и тяхното заплащане; да осигурява участие на ВЪЗЛОЖИТЕЛЯ в балансиращата група при условията на равнопоставеност и прозрачност на начина на изчисляване на индивидуалния небаланс и на разпределение на груповия ефект между участника и останалите участници в групата;

т. 8. Да предоставя на ВЪЗЛОЖИТЕЛЯпоисканите от него информация, данни или документи, свързани с изпълнението на договора;

т. 9. Да третира всички документи и информация, предоставена или станала му известна във връзка с изпълнението на договора, като поверителни. ИЗПЪЛНИТЕЛЯТ няма право да публикува или предоставя на трети лица информация, свързана с договора, без предварителното писмено съгласие на ВЪЗЛОЖИТЕЛЯ;

т. 10. ИЗПЪЛНИТЕЛЯТ се задължава да върне при поискване от страна на ВЪЗЛОЖИТЕЛЯ всички предоставени му документи и носители на информация.

т. 11. Да монтира измервателни устройств за собствена сметка до избрани съществуващи електромери по своя преценка. Монтираните средства за търговско измерване са собственост на Изпълнителя и след изтичане срока на договора, същият ги демонтира за негова сметка и възстановява първоначалното състояние.

т. 12. Монтираните измервателни устрийства да отчитат за срок от ………….. минути.

(3) При изпълнение на настоящия договор ИЗПЪЛНИТЕЛЯТ и подизпълнителите му (в случай, че ползва такива) спазват императивната разпоредба на чл. 115 ЗОП.

т. 1. ИЗПЪЛНИТЕЛЯТ е длъжен да сключи договор за подизпълнение с подизпълнителя(ите), посочен(и) в офертата. В срок до 3 (три) календарни дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](apis://Base=NARH&DocCode=41765&ToPar=Art66_Al2&Type=201/) и [11 ЗОП](apis://Base=NARH&DocCode=41765&ToPar=Art66_Al11&Type=201/). Подизпълнителите нямат право да превъзлагат една или повече от дейностите, които са включени в предмета на договора за подизпълнение.

т. 2. След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката в срок не по-късно от 2 (два) работни дни от настъпването им.

т. 3. Замяна или включване на подизпълнител по време на изпълнение на настоящия договор се допуска по изключение, когато възникне необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата, в резултата на която е сключен настоящия договор;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

(4)  Лицата, упълномощени от ИЗПЪЛНИТЕЛЯ, да отговарят за изпълнението на договора, да поддържат пряка и постоянна връзка с ВЪЗЛОЖИТЕЛЯ и да подписват документи по настоящия договор, са …………………………………………………….

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 5 (1) ВЪЗЛОЖИТЕЛЯТима право:

т. 1. Да изисква информация, данни или документи, свързани с изпълнението на договора.

т. 2. Да осъществява текущ контрол по изпълнението на договора, без това да пречи на оперативната дейност на изпълнителя.

т. 3 Да получава нетна електрическа енергия за електрозахранване на обектите в качеството, сроковете и при спазване на другите условия на настоящия договор.

(2) ВЪЗЛОЖИТЕЛЯТ е длъжен:

т. 1. Да спазва разпоредбите и правилата, заложени в ЗЕ и наредбите към него, както и ПТЕЕ, за да не бъда отстранен от пазара на балансираща енергия.

т. 2. Да заплаща на ИЗПЪЛНИТЕЛЯдоставеното количество електрическа енергия при условията и в сроковете, посочени в настоящия договор.

т. 3. Да извършва всички необходими действия и да оказва пълно съдействие на ИЗПЪЛНИТЕЛЯ при и по повод изпълнението на настоящия договор.

т. 4. Да уведомява ИЗПЪЛНИТЕЛЯ с писмено предизвестие 10 (десет) дни преди провеждане на планирани ремонти и други планирани дейности по своите съоръжения с уточнени период на провеждане на ремонта и прогнози за изменение на средночасовите товари и/или всички останали дейности, които биха повлияли върху договорното изпълнение;

т. 5. в случай на непредвидени изменения и/или непредвидени големи ремонти или дълготрайна невъзможност за електропотребление – в срок до 3 (три) работни дни от възникване на събитието да уведоми писмено **ИЗПЪЛНИТЕЛЯ** за промяна на количеството потребявана енергия и очакваната продължителност на събитието.

т.6. по разпореждане на ОЕМ, съгласно ПТЕЕ, **ВЪЗЛОЖИТЕЛЯТ** ще увеличава, намалява и/или прекъсва изпълнението на задължението си за получаване на електрическа енергия, или ще извършва всяко друго действие, разпоредено от ОЕМ, при условие, че такова увеличаване, намаляване, прекъсване и съкращаване, по преценката на ОЕМ се налага от ограничения в електроенергийната система. Отношенията на страните се уреждат съгласно ПТЕЕ.

т.7. да уведоми **ИЗПЪЛНИТЕЛЯ** в случай на придобиване на нови обекти и/или отпадане на някой от посочените в чл. 3, ал. 2 обекти.

**ПРЕХВЪРЛЯНЕ НА СОБСТВЕНОСТТА И РИСКА**

Чл. 6 (1) Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.

(2) ИЗПЪЛНИТЕЛЯТпоема всички разходи, свързани с доставянето на електрическата енергия и носи риска от не доставянето на договорените количества в мястото на доставка.

(3)ВЪЗЛОЖИТЕЛЯТ поема отговорността, свързана с получаването и използването на електрическата енергия и носи риска за погиването на договорените количества след постъпването им в мястото на доставка.

**ИЗМЕРВАНЕ, ОТЧИТАНЕ И ДОКУМЕНТИРАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ**

Чл.7. Измерването на доставяните количества електрическа енергия се извършва в мястото на доставка на съответния обект в съответствие с изискванията на ПТЕЕ и ПИКЕЕ, като:

1. средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

2. отчитането на средствата за измерване се извършва в сроковете и съгласно изискванията, определени в ПТЕЕ и ПИКЕЕ.

Чл. 8. Количествата електрическа енергия, продадени и закупени по този договор се определят съгласно данните, предоставени от ОЕМ на страните или от средствата за контролно мерене на ВЪЗЛОЖИТЕЛЯ.

Чл. 9. При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 (три) работни дни притежавана от нея документация, удостоверяваща количествата, доставките и получаванията на електрическа енергия, с цел да се определи причината за различията.

**ОТГОВОРНОСТИ ПРИ НЕИЗПЪЛНЕНИЕ. ГАРАНЦИЯ ЗА ИЗПЪЛНЕНИЕ**

Чл. 10. (1) При неизпълнение по този договор всяка от страните дължи обезщетение за причинени вреди при условията на българското гражданско и търговско законодателство.

(2) При неизпълнение от страна на ИЗПЪЛНИТЕЛЯ на задължение за доставка на електрическа енергия съгласно договора, същият дължи на ВЪЗЛОЖИТЕЛЯ неустойка в размер на 0,1 % (нула цяло и една десета на сто) на ден от максимално допустимата стойност на договора, но не повече от 10 % ( десет на сто) от максимално допустимата стойност на договора.

(3) В случай на забава на други задължения на ИЗПЪЛНИТЕЛЯ извън хипотезата на ал. 2, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер 0.1 % (нула цяло и две десети на сто) на ден върху изплатената от предходния месец сума за всички обекти до отстраняване на неизпълнението. Санкцията за забава не освобождава ИЗПЪЛНИТЕЛЯ от неговото задължение да завърши изпълнението на поръчката, както и от другите му задължения и отговорности по настоящия договор.

(4) При забава на плащане ВЪЗЛОЖИТЕЛЯТ дължи на ИЗПЪЛНИТЕЛЯ неустойка за забавено плащане в размер 0,1 % върху неиздължената сума за всеки просрочен ден, но не повече от 5 % (пет процента).

(5) Страните по договора не дължат обезщетение за претърпени вреди и пропуснати ползи, ако те са причинени в резултат на непредвидено обстоятелство и/или непреодолима сила.

(6) Не се счита за забава просрочено плащане от страна на ВЪЗЛОЖИТЕЛЯ при прилагане системата за разплащане СЕБРА.

(7) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишават размера на предвидените неустойки.

Чл. 11. (1)За изпълнение на задълженията си по този договор ИЗПЪЛНИТЕЛЯТ учредява в полза на ВЪЗЛОЖИТЕЛЯ банкова гаранция, застраховка, обезпечаваща изпълнението чрез покритие на отговорността на Изпълнителя или предоставя гаранция под формата на парична сума най-късно при сключване на договора в размер на 1% от стойността на договора или ....................лв.

(2) В случай че ИЗПЪЛНИТЕЛЯТ избере да предостави гаранция под формата на парична сума, то сумата да бъде преведена по следната банкова сметка на Възложителя:

IBAN: BG96 BUIB 7889 3318 3072 03

BIC: BUIB BGSF

Банка: СИ Банк - АД - клон Плевен.

(3) В случай че ИЗПЪЛНИТЕЛЯТ избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което ВЪЗЛОЖИТЕЛЯТ заявява, че ИЗПЪЛНИТЕЛЯТ не е изпълнил задълженията си по този договор. Банковата гаранция е със срок на валидност съобразен с посоченото в ал. 5 от този член на договора.

(4) Застраховката, която обезпечава изпълнението чрез покритие на отговорността на изпълнителя е със срок съобразн с посоченото в ал. 5, от този член на договора. Възложителят следва да е посочен като трето ползващо се лице по застраховката. Застраховката следва да покрива отговорността на изпълнителя по настоящият договор, като застрахователната сума по нея да е равна по размер на дължимата гаранция за изпълнение, застрахователната премия да е внесена еднократно и неможе да бъде използвана за обезпечение на отговорността на изпълнителя по друг договор.

\*\*ал. 2, 3 и 4 на чл. 11 е съобразно избраната форма за гаранция за изпълнение.

(5)ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ сумата за гаранцията до 20/двадесет/ работни дни след изтичане срока на договора. Гаранцията, предоставена под формата на парична сума, ще бъде възстановена по сметка, посочена от ИЗПЪЛНИТЕЛЯ.

(6) Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице/изпращане на писмено уведомление до застрахователя.

(7) ВЪЗЛОЖИТЕЛЯТ не дължи лихви върху сумата по гаранцията.

Чл. 12. (1) ВЪЗЛОЖИТЕЛЯТ има право да се удовлетвори от гаранцията, независимо от формата, под която е представена, при неточно изпълнение на задължения по договора от страна на ИЗПЪЛНИТЕЛЯ.

(2) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението: частично, забавено и/или некачествено.

(3) При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията се усвоява изцяло като обезщетение за прекратяване на договора.

(4)ВЪЗЛОЖИТЕЛЯТ има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

(5)В случай, че неизпълнението на задълженията по договора от страна на ИЗПЪЛНИТЕЛЯ по стойност превишава размера на гаранцията, ВЪЗЛОЖИТЕЛЯТ има право да търси обезщетение по общия ред.

Чл. 13. ВЪЗЛОЖИТЕЛЯТ задържа гаранцията за добро изпълнение на договора, ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.

**ЗАЩИТА НА ИНФОРМАЦИЯТА**

Чл. 14. (1) Страните, се задължават да не разкриват пред трети страни информацията, разменена по време на изпълнението на договора до три години след прекратяването му.

(2) Ако някоя от страните не спази задължението си по предходната алинея, другата страна е в правото си да поиска разваляне на Договора.

(3) Информация може да бъде предоставяна от някоя от страните при изрично писмено съгласие на другата страна, дадено предварително или ако предоставянето й се изисква от закон, подзаконов нормативен акт, контролен орган или във връзка със съдебно или регулативно производство.

**ПРЕКРАТЯВАНЕ. ОБЩИ УСЛОВИЯ**

Чл. 15. (1) Договорът се прекратява в следните случаи:

1. с изтичане на срока му, като действието на договора се продължава до определянето на ИЗПЪЛНИТЕЛ през 2019/2020 г. по реда на ЗОП, ако нито една от страните, в едномесечен срок преди изтичането му не изпрати писмено предизвестие

2. по взаимно съгласие между страните, изразено в писмена форма. В този случай се подписва двустранен протокол за уреждане на финансовите им отношения до момента на прекратяването.

3. при виновно неизпълнение на задълженията на една от страните по договора с едномесечно предизвестие от изправната до неизправната страна;

4. с окончателното му изпълнение;

5. едностранно от Възложителя, без предизвестие:

5.1. в случай, че Изпълнителят бъде лишен от право да упражнява дейността си;

5.2. когато Изпълнителя ползва подизпълнител, без да е декларирал това в офертата си;

5.3. когато е необходимо съществено изменение на поръчката, което не позволява договорът или рамковото споразумение да бъдат изменени на основание чл. 116, ал. 1;

5.4. когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1, въз основа на които е следвало да бъде отстранен от процедурата;

5.5. когато поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

(2) В случаите по ал. 1, т. 5.4 и 5.5 възложителят не дължи обезщетение за претърпените вреди от прекратяването на договора или рамковото споразумение.

Чл. 16. Настоящият договор не може да бъде изменян, освен по изключение в случаите на чл. 116 ЗОП.

